**Ingatlan üzemeltetési szerződés**

Amely létrejött egyrészről **Tiszavasvári Város Önkormányzata**

Székhely: 4440 Tiszavasvári, Városháza tér 4.

Képviseli: Szőke Zoltán polgármester

Adószáma: 15732468-2-15

E-mail cím: tvonkph@tiszavasvari.hu

a továbbiakban, mint (**önkormányzat)**

Másrészről pedig **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság**

Székhely: 4440 Tiszavasvári, Báthori u 6.

Képviseli: dr. Groncsák Andrea (ügyvezető)

Adószáma: 11255644-2-15

Cégjegyzékszáma: 15-09-063127

Statisztikai számjele: 11255644-5629-572-15

a továbbiakban, mint **Üzemeltető** között, alulírott napon és helyen, az alábbiak szerint.

1. **Szerződés tárgya:** A TOP-1.2.1-15-SB1-2016-00018 azonosító számú a „Nyíri Mezőség turisztikai kínálatának integrált fejlesztése – Természeti és kulturális vonzerők, termékcsomagok fejlesztése a Nyíri Mezőségben” megnevezésű pályázat keretében alábbiak szerint érintett helyszínen megvalósuló beruházás fenntartása, üzemeltetése:

A **0134/2 hrsz. alatti ingatlanon** építetett, turisztikai fejlesztéshez kapcsolódó közlekedési létesítmények megnevezésű – jelen szerződés mellékletét képező helyszínrajzon jelölt - terv **alapján útcsatlakozás, közforgalmú parkoló járda és kilátó (a továbbiakban: ingatlan).**

1. A jelen szerződés 1. pontjában jelölt ingatlan tekintetében Tiszavasvári Város Önkormányzata az üzemeltetésre a **100 %-os önkormányzati tulajdonú Tiva-Szolg Nonprofit Kft-t jelöli ki.** A **Tiva-Szolg Nonprofit Kft. vállalja, hogy az ingatlant a projekttel összhangban üzemelteti, ide értve különösen zöldfelület kezelés, karbantartás, javítás, síktalanítási feladatok ellátása.**
2. A **szerződés időtartama**: A TOP-1.2.1-15-SB1-2016-00018 azonosító számú a „Nyíri Mezőség turisztikai kínálatának integrált fejlesztése – Természeti és kulturális vonzerők, termékcsomagok fejlesztése a Nyíri Mezőségben” megnevezésű pályázat záró végelszámolásának elfogadását követő **5 év,** de legkorábban az önkormányzati tulajdon bejegyzésétől kezdődően.
3. Az ingatlan európai uniós forrásból került kiépítésre, **a TOP-1.2.1-15-SB1-2016-00018 projekt-azonosító számú pályázat keretén belül.**
4. Üzemeltető az ingatlan üzemeltetését a **külön megállapodással átadott városüzemeltetési működési támogatás terhére végzi.**
5. Az ingatlan üzemeltetésével kapcsolatos költségek, így különösen az Üzemeltető személyzet bére és járulékai, közüzemi-, takarítási-, karbantartási- és egyéb fenntartási költségek, továbbá a kárveszély a szerződés hatályba lépésétől Üzemeltetőt terhelik.
6. Üzemeltető a szemétszállítás vonatkozásában közvetlenül köteles a szolgáltatóval szerződést kötni és a díjakat részükre közvetlenül megfizetni.
7. Az ingatlan a szerződéskötés időpontjában felújított, rendeltetésszerű használatra alkalmas.
8. Felek az üzemeltetés kezdő időpontjában fotódokumentációval ellátva jegyzőkönyvet vesznek fel.
9. Üzemeltető tudomásul veszi, hogy Tulajdonos előzetes írásbeli hozzájárulása szükséges minden olyan munka elvégzéséhez, amely az ingatlan állagát érinti, megváltoztatja.
10. Üzemeltető kötelezettséget vállal az ingatlan használatával kapcsolatban előírt tűzrendészeti, munkavédelmi-, balesetvédelmi és vagyonvédelmi előírások maradéktalan betartására, betartatására, kidolgozására, aktualizálására.
11. A Tiva-Szolg Nonprofit Kft. az önkormányzat eseti kérésére köteles tevékenységéről írásos, számadatokkal alátámasztott tájékoztatót készíteni. A Tiva-Szolg Nonprofit Kft. legkésőbb tárgyévet követő május 30-ig köteles beszámolni az önkormányzatnak a jelen szerződés alapján végzett feladatai ellátásáról, melyet teljesíthet egyéb közszolgáltatási szerződéssel érintett feladatairól történő beszámolójával egyidejűleg.
12. Az önkormányzat jogosult bármikor saját maga vagy szakértő bevonásával ellenőrizni az ingatlan állapotát és annak a megfelelő üzemeltetését.
13. Tulajdonos az Üzemeltető tevékenységéért felelősséget, kockázatot nem vállal, de amennyiben az Üzemeltető megszűnik, vagy működése ellehetetlenül, Tulajdonos vállalja az ingatlan projekt szerinti fenntartását.
14. Üzemeltető az ingatlant a jelen szerződés megszűnésekor, **üzemeltetőnek történő átadáskori, rendeltetésszerű használatra alkalmas állapotban köteles** az önkormányzatnak visszaadni /kitakarítva, kifestve, rendeltetésszerű használatra alkalmas állapotban/. Amennyiben üzemeltető ezen munkálatokat nem végzi el, az önkormányzat jogosult azokat üzemeltető költségére és veszélyére elvégeztetni.
15. Jelen szerződésben nem szabályozott kérdésekre hatályos magyar jogszabályok rendelkezései az irányadók.
16. Jelen szerződés hatályba lépésének napja: A szerződés tárgyát képező ingatlan vonatkozásában Tiszavasvári Város Önkormányzata tulajdonának 1/1 tulajdoni hányaddal történő bejegyzése.

A Felek jelen szerződést, mint ügyleti akaratukkal mindenben egyezőt, elolvasás és közös értelmezés után 5 példányban jóváhagyólag - az erre jogosult képviselőik által cégszerűen – írják alá.

Szerződés mellékletei: 1. melléklet: Helyszínrajz

……………………………. ……………………………….

**Tiszavasvári Város Önkormányzata TIVA-SZOLG Nonprofit Kft.**

**Szőke Zoltán polgármester dr. Groncsák Andrea ügyvezető**

**Önkormányzat Üzemeltető**